અત્યારે ગ્લેમર ઇન્ડસ્ટ્રીમાં સોશિયલ મીડિયા પર ફોલોઅર્સની સંખ્યાના આધારે સ્ટારડમને આંકવામાં આવે છે. એટલા માટે જ અનેક સેલિબ્રિટીઝ રોજેરોજ કોઈને કોઈ પોસ્ટ કરતી રહે છે. કેટલીક સેલિબ્રિટીઝ પોતાના ફોટોગ્રાફ્સ શૅર કરતી રહે છે તો કેટલાક સ્ટાર્સ પોતાની ફિલ્મ્સ વિશે અપડેટ્સ આપતા રહે છે. જોકે, અનેક સેલિબ્રિટીઝ પોતાના ફોલોઅર્સની સંખ્યા વધારવા માટે ખોટો રસ્તો અપનાવી રહી છે. પ્રિયંકા ચોપરા અને કેટરિના કૈફ આવી જ સેલિબ્રિટીઝ હોવાનું કહેવામાં આવી રહ્યું છે. તેઓ બંને ફેક ફોલોઅર્સ ખરીદીને પોતાના ફોલોઅર્સની સંખ્યા વધારી રહી છે.